Santoña

Santoña Espainiako Kantabria erkidegoko Trasmiera eskualdean dagoen kostaldeko udalerria da, izen berbera daraman Santoñako badia dagoelarik, Buciero mendi magalean. Santander hiriburutik 48 kilometrotara dago. Erdi Aroan Santoña udalerria Portua edo Santoñako Portua bezala ezagutzen zen eta garaiko agirietan honela ageri da.

Geografia 
 Latitudea: 43º 26' 29" I.
 Longitudea: 003º 27' 27" M.
 Hidrografia: Asón ibaiaren behe isuriak bokalean itsasoratzen den Tretoko itsasadarra sortu zuen, lokatzetan oparo diren bere sedimentuek Santoñako paduren ekosistema sortu zutelarik.

Inguru naturala eta kokapena 
Kantauri itsasoak udalerri ia bere osotasunean inguratzen du, horregatik iparraldetik Berria hondartzarekin mugatzen du, hegoaldetik San Martín hondartzarekin, ekialdetik Buciero mendiarekin eta mendebaldetik berriz Argoños, Escalante eta Bárcena de Cicero udalerriekin. Hortaz norabide horretan arrantzaleen portua eta kirol portuaren gune berria kokatzen dira, horiekin batera Santoña, Victoria eta, Joyeleko padurek Santoña, Victoria eta Joyeleko Padurak izeneko Babesgune Naturala osatzen dute.

Demografia

Auzoak 
 El Dueso, non El Duesoko espetxea dagoen.
 Piedrahíta
 Santoña (herriburua)

Gastronomia 
Udalerriak gastronomiari dagokionez antxoengatik ospe handia du, bertan 50 antxoategi baina gehiago daudelarik, haietan zuzenean edo udalerrian dauden dendetan erosi ahal daitezkelarik. Antxoak udalerriko edozein taberna eta jatetxetan ere topa daitezke.

Ekonomia 
Bertako jarduera ekonomiko nagusia arrantza da, bai eta hari loturiko jarduerak ere. Turismoak ere garrantzi handia du, udaldi nahiz jaiegunetan udalerria eta hondartzak jendez lepo egon ohi direlarik.

Ondarea 
 Portuko Andre Mariaren eliza
 Chiloeches jauregia
 Santoñako gotorlekuak: Napoleonen gotorlekua, San Karlos gotorlekua eta San Martin gotorlekua.
 Manzanedoko markesaren jauregia
 San Antonio plaza (Santoña)
 El Duesoko espetxea
 Hilerri katolikoa (Santoña)
 Abastos plaza (Santoña)
 Kasino Antzeoki Lizeoa
 Juan de la Cosaren monumentua
 Luis Carreroren monumentua
 Zezen plaza

Iruditegia

Pertsonaia ospetsuak 
 Juan de la Cosa (1450-1509), marinel eta kartografoa.
 Luis Carrero Blanco (1904-1973), Gobernu Frankistako presidentea, almirantea eta politikaria.

Erreferentziak

Ikus, gainera 
 Kantabriako udalerrien zerrenda

Kanpo estekak 
  Santoñako Udalaren webgunea

 
Santoñako herriak
Kantabriako portuak